# Màximes i mals pensaments

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
Màximes i mals pensaments és un llibre d'aforismes, reflexions i pensaments de Santiago Rusiñol publicat l'any 1927.

## Citacions

* Per a les beates, resar és com fer el solitari.
       Màximes i mals pensaments. I.
* Del treball, en diuen virtut els que no han de treballar, per enganyar els que fan la feina.
       Màximes i mals pensaments. III.
* Els malalts que tenen malalties que un es pot encomanar, no fan tanta compassió.
       Màximes i mals pensaments. V.
* El que parla bé de nosaltres ha de ser molt tou perquè ens ho sembli.
       Màximes i mals pensaments. VII.
* Els polítics han de tenir el cor reglamentat: no poden compadir més que els que són del seu partit.
       Màximes i mals pensaments. VIII.
* La dona que vol imitar l'home, que pensi que fa tan mal efecte com l'home que imita la dona.
       Màximes i mals pensaments. XI.
* Moltes vegades es condemna un home perquè un jurat ha perdut la nit i està de mal humor.
       Màximes i mals pensaments. XIII.
* Quan un home cau i els altres no riuen, mala senyal per al que ha caigut.
       Màximes i mals pensaments. XV.
* L'home que vol ésser demòcrata, o és que ja ho és, o és que fa el tonto.
       Màximes i mals pensaments. XVII.
* El col·leccionistes d'antiguitats són els drapaires dels records.
       Màximes i mals pensaments. XXI.
* El dia que triomfés l'obrer, el primer que farien molts és no ésser-ne.
       Màximes i mals pensaments. XXIV.
* Una revolució és el triomf dels ambiciosos de baix sobre els mandrosos de dalt.
       Màximes i mals pensaments. XXVI.
* Les acadèmies de belles arts, són bones per a ensenyar-hi, però no per a aprendre-hi.
       Màximes i mals pensaments. XXVII.
* El triomf de les majories no és raonament, són empentes.
       Màximes i mals pensaments. XXVIII.
* Els que cerquen la veritat mereixen el càstig de trobar-la.
       Màximes i mals pensaments. XXXI.
* Les millors cartes d'amor són fetes pels que no estan enamorats.
       Màximes i mals pensaments. XXXVII.
* L'escriptor que cuida massa l'estil és que té poques coses a dir, i aquell que no el cuida gens més valdria que no les digués.
       Màximes i mals pensaments. XXXVIII.
* La cortesia és una dissimulació.
       Màximes i mals pensaments. XL.
* Els homes conquisten les dones per poder-ho contar als amics. Les dones conquisten els homes per poder-ho amagar a les amigues.
       Màximes i mals pensaments. XLI.
* La dona és com el violí, afina o no, segons qui la toca.
       Màximes i mals pensaments. XLV.
* Quan un artista no té èxit, es creu que tothom en té la culpa, menys ell.
       Màximes i mals pensaments. XLVIII.
* El marit que té una dona que vol ser elegant, ja pot començar a tremolar.
       Màximes i mals pensaments. L.
* Si els jutges després del jutjament fossin jutjats, alguns n'anirien a la presó.
       Màximes i mals pensaments. LI.
* L'home que no té creences creu en creure que no en té.
       Màximes i mals pensaments. LX.
* L'home que s'enamora d'una dona que té més anys que ell és un arqueòleg.
       Màximes i mals pensaments. LXIII.
* Al que va inventar l'alcohol se li hauria de fer un monument. Als tristos els fa tornar alegres, i als dolents els fa tornar idiotes.
       Màximes i mals pensaments. LXVII.
* Al que no li fa por la mort, senyal que té salut. Els malalts, que la tenen aprop, estimen la vida.
       Màximes i mals pensaments. LXXIV.
* Per demanar almoina s'ha d'anar net, però mal endreçat.
       Màximes i mals pensaments. LXXVI.
* El robament, si és molt gros, es dignifica.
       Màximes i mals pensaments. LXXVIII.
* Al poble li agrada fer condemnar per poder demanar l'indult i condemnar els que no indulten.
       Màximes i mals pensaments. LXXXI.
* Hi han homes que es passen la joventut aprenent tres o quatre llengües. Quan les saben, no saben què dir-hi.
       Màximes i mals pensaments. LXXVIII.
* L'austeritat és l'avarícia de la virtut.
       Màximes i mals pensaments. XCVI.
* El malalt sempre creu en el miracle. Quan va començar a dubtar dels sants, va creure en la homeopatia.
       Màximes i mals pensaments. XCVII.
* Tots diem totxeries. Els filòsofs són els únics que les diuen més seriosament.
       Màximes i mals pensaments. CV.
* Les dones es pinten la cara perquè no es vegi el què hi ha a sota.
       Màximes i mals pensaments. CIX.
* El casament és embrancar-se; el divorci és tornar-se a embrancar.
       Màximes i mals pensaments. CXXII.
* La dona bella és un perill. La dona lletja és un perill i una desgràcia.
       Màximes i mals pensaments. CXXIX.
* El turista és el pugó de les ruïnes, i l'arqueòleg la filoxera.
       Màximes i mals pensaments. CXXXI.
* Quan l'home demana justícia vol dir que li donin la raó.
       Màximes i mals pensaments. CXXXII.
* Dues coses que molesten molt a la vida són els crits dels infants i el silenci dels vells.
       Màximes i mals pensaments. CXXXIX.
* Aquell al qui fan un homenatge, ja pot preparar-se el ninxol.
       Màximes i mals pensaments. CXLI.
* Els governants sempre són dolents, però són els més escollits pel poble.
       Màximes i mals pensaments. CXLVI.
* El que fa feliç una dona és un bon home. El que en fa felices moltes és un perdut.
       Màximes i mals pensaments. CXLVII.
* La inconsciència és un llibre alegre. L'experiència és un llibre tristíssim.
       Màximes i mals pensaments. CLIII.
* Quan un home té raó no crida i, quan no en té, crida per fer veure que en té.
       Màximes i mals pensaments. CLVI.
* La higiene és l'art d'allargar la vida fent-la insuportable.
       Màximes i mals pensaments. CLIX.
* Les aigües minerals només curen quan estan de moda.
       Màximes i mals pensaments. CLXII.
* La majoria d'homes que es diuen austers és que no tenen gana.
       Màximes i mals pensaments. CLXIX.
* Les dones primer enraonen; després pensen el que han dit.
       Màximes i mals pensaments. CLXXII.
* Si els jueus anessin al cel, comprarien els núvols a fiar i acapararien la pluja.
       Màximes i mals pensaments. CLXXVIII.
* No hi ha cap drama tan emocionant com la lectura d'un testament.
       Màximes i mals pensaments. CLXXXIII.
* Si els gossos poguessin parlar, serien tan xerraires i pocasoltes com moltes persones.
       Màximes i mals pensaments. CXC.
* La gran força dels jesuïtes és la mala fama que tenen.
       Màximes i mals pensaments. CXC.
* Quan s'arriba al moment de la mort, el sacerdot és el bon inspector que ens dóna el passaport per a l'altra vida.
       Màximes i mals pensaments. CLXXXV.
* No hi ha pitjor mort que la de la vellesa. Els joves es moren molt de pressa. Els vells són condemnats a mort que esperen l'hora.
       Màximes i mals pensaments. CXCIX.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 Rusiñol, 1927.
* ↑ Arróniz Hidalgo, 1997.

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Rusiñol, Santiago. Màximes i mals pensaments (PDF). Barcelona: Antoni López editor, 1927.